།སྒྲོལ་མ་དཀར་མོ་ཡིད་བཞིན་འཁོར་ལོའི་ཆོས་སྐོར་གྱི་ཡི་གེ་རྣམས་ཕྱོགས་གཅིག་ཏུ་བསྒྲིགས་པ་བཞུགས་སོ།།
27

སྒྲུབ་ཐབས་ཀུན་བཏུས་
།ན་མ་ཨཱརྻ་ཏཱ་རཱ་ཡཻ། །རྗེ་བཙུན་འཕགས་མ་སྒྲོལ་མ་ཉིད་ཀྱིས་རྗེས་སུ་གནང་བ་མཛད་པ་ལ་བརྟེན་ནས་སློབ་དཔོན་ངག་གི་དབང་ཕྱུག་གྲགས་པས་འཆི་བ་སླུ་བ་བསྡུས་པའི་རྟོག་པ་
ནས་འདི་ཕྱུང་བར་མཛད། མན་ངག་རྣམས་སྒྲོལ་མ་ཉིད་ཀྱིས་གསུངས་སྐད། དེ་ལ་བླ་མ་རྡོ་རྗེ་གདན་པས་གསན་ནས། སྒྲུབ་ཐབས་ཀྱང་མང་དུ་མཛད། དེ་ལ་བླ་མ་བ་རི་ལོ་ཙཱ་བས་གསོན། སྒྲུབ་ཐབས་ཀྱང་
མང་པོ་བོད་དུ་བསྒྱུར། དེ་ལ་བླ་མ་གླེ་ནག་པས་གསན་སྒྲུབ་པ་ལོ་དྲུག་མཛད་པས་ཞལ་མངོན་སུམ་དུ་གཟིགས་ཏེ་ཆོས་གསུངས་སྐད། དེ་ལ་སྒྲེ་པ་རིན་པོ་ཆེས་གསན་ཏེ། དང་པོ་ཐོས་བསམ་མཛོད་པའི་དུས་སུ་
ལ་སྟོད་སྟག་རི་བ་ཡིན་ཟེར་བའི་རྣལ་འབྱོར་པ་གཅིག་ལ་ལཽག་རིས་བསྟན་པས། ཇོ་བོ་བཙུན་པ་ཁྱོད་ལ་ཆོས་ཀྱི་ལས་འཕྲོ་གཤའ་མ་གཅིག་འདུག་པ་ལ་ཚེ་ལ་ལོངས་མི་འདུག་སྟེ། ལོ་གསུམ་ལས་མི་ཐུབ་པར་
28

གཉིས་
།འདུག་ཟེར་བ་དང་། སྔར་ནས་ཁོང་རང་གི་རྨི་ལམ་དུ་ལྟས་ངན་ཡང་ཡང་བྱུང་བ་གཉིས་འཛོམ་པས། ཚེ་འདི་ལ་ཐུགས་གཤའ་མར་དབྱུང་སྟེ་ལོ་གཅིག་ཐུབ་བམ་ཇི་ཙམ་ཐུབ་ཐུབ་ཀྱི་
ཚེ་ལྷག་མ་འདི་ལ་ཆོས་ལག་ལེན་གཤའ་མར་ཐེབས་པ་གཅིག་བྱ། དེ་ལ་ཐོག་མར་གདམས་ངག་ཁྱད་པར་ཅན་སྟོན་པའི་དགེ་བའི་བཤེས་གཉེན་ཅིག་བཙལ་དགོས་དགོངས་ནས་གསན་འཕྲོ་བཅད་ནས་དབུས་སུ་
བྱོན་པའི་ལམ་ཁར་གཞུའི་མཁར་གོང་དུ་བླ་མ་གླེ་ནག་པ་དང་མཇལ་ནས་ལོ་རྒྱུས་བྱས་པས། བྱང་ཆུབ་སྒྲུབ་པ་ལ་ལམ་གྱི་བར་ཆད་སེལ་བའི་ཐབས་ཁྱད་པར་ཅན་ང་ལ་ཡོད་ཀྱི། སྟོན་པ་ཁྱོད་ཐུགས་བདེ་འབོལ་
གྱིས་ཐོང་ཞིག་གསུངས་ནས་འདིའི་སྒྲུབ་ཐབས་གདམས་ངག་དང་བཅས་པ་མཻ་ལུས་པ་གནང་། ད་ཁྱོད་ཀྱིས་གཞན་དུ་མ་འགྲོ་བར་འདི་རང་དུ་སྡོད་ལ་སྒོམས་ཤིག་གསུངས་ནས། ལུང་པ་དེ་རང་གི་ལུང་ལག་
29

སྒྲུབ་ཐབས་ཀུན་བཏུས་
མཁར་ལུང་བྱ་བ་ཅིག་གི་ཕུར་སྒྲུབ་པ་རྩེ་གཅིག་ཏུ་མཛད་པས་ཟླ་བ་བཅུ་གཅིག་ལོན་ཙ་ན་རྗེ་བཙུན་མའི་ཞལ་མངོན་སུམ་དུ་གཟིགས་ནས་ཁྱོད་ཀྱིས་ལོ་དྲུག་ཅུ་ཙམ་ཐུབ། སེམས་ཅན་ལ་ཕན་ཐོགས་པ་འོངས་
གསུངས། དེ་ནས་ཕྱིས་དགུང་ལོ་དྲུག་ཅུ་ལོན་པའི་དུས་སུ་རྗེ་བཙུན་མ་ལ་གསོལ་བ་བཏབ་པས། ངའི་སྐུ་གཅིག་བཞེངས་དང་ལོ་བཅུ་ཙམ་སྡོད་པར་འདུག་གི་གསུངས་ནས་རས་བྲིས་གཅིག་བཞེངས་
སྐད༑ དགུང་ལོ་བདུན་ཅུ་བཞེས་པའི་དུས་སུ་གསོལ་བ་བཏབ་པས་ཡང་ངའི་སྐུ་གཅིག་བཞེངས་དང་ལོ་བཅུ་ཐུབ་པར་འདུག་གསུངས་ནས། ལུགས་མ་གཅིག་བཞེངས་སྐད། སྐུ་དེ་གཉིས་བྱིན་རླབས་ཆེ་བར་
གྲགས་ཏེ། རས་བྲིས་དེ་ད་ལྟ་ར་སྒྲེང་ན་བཞུགས་སྐད། དགུང་ལོ་བརྒྱད་ཅུ་བཞེས་པའི་དུས་སུ་རྗེ་བཙུན་མ་ལ་གསོལ་བ་བཏབ་པས། ད་དུང་ང་ཡི་སྐུ་གཅིག་བཞེངས་ན། ལོ་མང་དུ་ཐུབ་པར་འདུག་གསུངས་
30

যান্ডম
আ
།པ་ལ། ཁོང་རང་བཞུགས་པའི་མདུན་གྱི་གྱང་ལོགས་ལ་རི་མོ་ཅིག་བཞེངས་སྐད། དེ་ནས་ལོ་བཅོ་ལྔའི་བར་དུ་བཞུགས་ཏེ། །ཡོངས་སུ་རྫོགས་པ་དགུ་ལོ་དགུ་བཅུ་རྩ་ལྔར་
བཞུགས་སྐད་དོ། །འདིའི་བརྒྱུད་པ་ནི། རྗེ་བཙུན་མ། ངག་དབང་གྲགས་པ། གསེར་གླིང་པ། ཇོ་བོ། འབྲོམ་སྟོན་པ། སྤྱན་སྔ་བ། གླེ་ནག་པ། སྒྲེ་པ། ཞུ་སྟོན། ཨ་སེང་། རཏྣ་དྷྭ་ཛ། ཡང་སྤྱན་
སྔ་བ། དྭགས་པོ་ལྷ་རྗེ། ཞང་སུམ་ཐོག་པ། སྐ་ཚལ་པ། ལྷ་པཎྜི་ཏ།..བླ་མ་ལྷ་པ། རཏྣ་བྷ་དྲ།..རིན་ཆེན་བཟང་པོ། རཏྣ་དྷྭ་ཛའོ།..ལྷོ་བྲག་པ། །སྤྱན་སྔ་བའི་ཞལ་ནས་འདིའི་བསྙེན་པ་འབུམ་ཚོ་གཅིག་བསྐྱར་ན་བར་
ཆད་གང་གིས་ཀྱང་མི་ཚུགས་གསུངས། འདི་ཕྲིན་ལས་ཀྱི་ལྷ་མོ་ཡིན་པས་འགྲུབ་སླ་བ་ཡིན་གསུངས་སོ། །དགེ་བཤེས་གླེ་ནག་པའི་ཞལ་ནས། འདི་ཟློས་ཤེས་ན་མགོ་སུག་བྲལ་ཡང་འགལ་བ་མེད། རོ་
31

སྒྲུབ་ཐབས་ཀུན་བཏུས་
ཁུང་བྲུས་ཀྱང་འགལ་བ་མེད། ཤ་དུམ་བུ་དུམ་བུར་འཐོར་གྱིན་སོང་ཡང་འགལ་བ་མེད་གསུངས་སོ། །འཆི་བ་སླུ་བའི་སྒྲོལ་མའི་ལོ་རྒྱུས་རྫོགས་སོ༎ ༈ །།རྒྱ་གར་སྐད་དུ། སི་ཏཱ་ཏཱ་རཱ་སཱ་དྷ་ནཾ་ནཱ་མ། བོད་སྐད་དུ། སྒྲོལ་མ་དཀར་མོའི་སྒྲུབ་
ཐབས་ཞེས་བྱ་བ། འཕགས་མ་སྒྲོལ་མ་ལ་ཕྱག་འཚལ་ལོ། །ཆེད་དུ་ཟླ་བ་དྲུག་གི་བར། །སྒྲོལ་མའི་འཁོར་ལོ་བསྒོམས་བྱས་པས། །དངོས་གྲུབ་ཐམས་ཅད་ཐོབ་འགྱུར་ཞིང་། །འཆི་བའི་སྐྱོན་གྱིས་མི་གོས་སོ། །ངག་གི་དབང་ཕྱུག་སྣང་བྱས་
པའི༑ །འཆི་བདག་སླུ་བ་བསྡུས་པ་ལས། །ཕྱུངས་ནས་སྒྲོལ་མ་དཀར་མོ་འདི། །བསྒོམས་པས་འཇིགས་པ་ཉམས་བྱེད་པ། །བཞི་པའི་སྡེ་ཚན་དང་པོ་ཨོཾ། །བཅས་པ་ནམ་མཁར་འོད་ཟེར་འཕྲོས། །པད་དཀར་ཟླ་བའི་སྟེང་གནས་པའི། །གསུམ་ལ་
སྐྱབས་འགྲོ་ཡང་བརྗོད་བྱ། །རང་བཞིན་སྒྲོ་བཏགས་གཞི་མེད་དུ། །སྐད་ཅིག་སྟོང་པ་ཉིད་དུ་ལྟ། །དེ་ནས་སྔོན་གྱི་སྨོན་ལམ་དབང་། །བྱང་ཆུབ་སེམས་ཀྱི་ཡི་གེ་བསྒོམ། །པདྨ་དཀར་པོའི་དབུས་གནས་པའི། །ཟླ་བའི་གདན་གྱི་སྟེང་དུ་ནི། །ས་བོན་
ཡི་གེའི་འཕྲོ་འདུ་ལས། །རྡོ་རྗེའི་སྐྱིལ་མོ་ཀྲུང་བཅས་པའི། །མཆོག་སྦྱིན་པ་དང་ཨུཏྤལ་འཛིན། །སྟོན་ཀའི་ཟླ་བའི་འོད་རྣམ་ཅན། །ཟླ་བའི་རྒྱབ་ལ་མཉམ་བརྟེན་པའོ། །རྒྱན་རྣམས་ཐམས་ཅད་ཡོངས་སུ་རྫོགས། །བཅུ་དྲུག་ལོ་ལོན་ལུས་ཅན་
མ༑ སངས་རྒྱས་ཀུན་ཀྱང་དེ་ཡི་སྲས། །ཡུམ་ནི་འདོད་པའི་གཟུགས་འཛིན་མ། །སྒྲོལ་མ་དེ་ཡི་སྙིང་གར་བསྒོམ། །འཁོར་ལོ་འོད་ཟེར་དཀར་པོ་ཅན། །རེའུ་མིག་བརྒྱད་ལ་ཡི་གེ་ནི། །བརྒྱད་ཀྱིས་ཡོངས་སུ་བསྐོར་བའོ། །ཨོཾ་ཧཱ་གསལ་བྱེད་དབུས་
32

1.
F
།གནས་པ། །བསྒྲུབ་བྱའི་མིང་ནི་ལྟེ་བར་བྱ། །ཟླ་བ་དྲུག་ཏུ་ཚངས་ཡིད་ཀྱིས། །ངེས་པ་བརྟན་པོ་དག་ཏུ་བྱ། །ཡི་གེ་བཅུ་པའི་སྔགས་འདི་ནི། །མི་སྐྱོའི་ཡིད་ཀྱིས་བཟླ་བར་བྱ། །ཨོཾ་གྱི་ཡི་གེ་དང་པོར་སྦྱིན། །ཕྱིས་ནི་ཏཱ་རེ་
རབ་ཏུ་སྦྱིན། །ཏུཏྟཱ་རེ་དང་ཏུ་རེ་ཕྱི། །སྭཱ་ཧཱ་མཐའ་རུ་ལས་ཀུན་བྱེད། །ཚངས་དབང་ཁྱབ་འཇུག་ཉི་ཟླ་དང་། །དྲག་པོ་ཕྱོགས་སྐྱོང་འདོད་ལྷས་ཀྱང་། །བ་སྤུའི་རྩེ་མོའང་བསྐྱོད་མི་ནུས། །འཆི་བདག་ལས་རྒྱལ་སྒྲོལ་མ་བཞིན། །སྐྲ་དཀར་གཉེར་མ་
རྒས་ནད་དང་། །དབུལ་བ་ཉམས་སོགས་མདོར་བསྡུ་ན། །སེང་གེ་ལ་སོགས་འཇིགས་ཆེན་བརྒྱད། །དུ་མ་རབ་ཏུ་འཇོམས་པར་བྱེད། །སྐུལ་བ་མེད་པར་གོས་བཏུང་བ། །ཁ་ཟས་རིན་ཆེན་ཚོགས་ཀྱང་འདུ། །རལ་གྲི་དང་ནི་མིག་སྨན་དང་། །རྐང་
ྋཔ་བུམ་པ་བཟང་པོ་འགྲུབ། ནད་དང་འཆི་བ་རྣམས་ཉམས་པའོ། སྒྲོལ་མ་དཀར་མོའི་སྒྲུབ་པས་ནི། །ཚིགས་བཅད་མཁས་དང་སྙན་ངག་དང་། །བློ་རྣོ་ཤེས་རབ་དྲི་མེད་འགྱུར། །གཞན་ཡང་དངོས་གྲུབ་ཅི་འདོད་པ། །འཁོར་ལོ་དེ་ལས་འབྱུང་བར་
འགྱུར། །གང་ཞིག་བྱུང་བའི་དགེ་བསགས་པས། །དེས་ནི་མྱུར་དུ་སྒྲོལ་མར་ཤོག །སྒྲོལ་མ་དཀར་མོའི་སྒྲུབ་ཐབས་སློབ་དཔོན་ཆེན་པོ་ངག་གི་དབང་ཕྱུག་གྲགས་པས་མཛད་པ་རྫོགས་སོ། །རྒྱ་གར་གྱི་མཁན་པོ་པཎྜི་ཏ་དོན་ཡོད་རྡོ་རྗེ་དང་། བོད་ཀྱི་ལོ་
ཙཱ་བ་ཁམས་པ་བ་རིས་བསྒྱུར་བའོ།། ༈ །།སྒྲོལ་དཀར་གྱི་སྒྲུབ་ཐབས་བུམ་ཆོག་གཏོར་མ། །སྲུང་འཁོར་གྱི་ཡི་གེ་བཞུགས་སོ། ༈ །འཕགས་མ་སྒྲོལ་མ་ལ་ཕྱག་འཚལ་ལོ། །བྱང་ཆུབ་སྒྲུབ་པའི་གང་ཟག་འཆི་ལྟས་ཀྱི་མཚན་མ་ཚང་ན་
33

སྒྲུབ་ཐབས་ཀུན་བཏུས་
འཕགས་མ་སྒྲོལ་མའི་སྒོ་ནས་འཆི་བ་སླུ་བའི་གདམས་ངག་ནི། སྐྱབས་འགྲོ་སེམས་བསྐྱེད་གཞན་དང་མཐུན། ཁྱད་པར་དུ་བདག་གིས་སེམས་ཅན་ཐམས་ཅད་ཀྱི་ཚེའི་བར་ཆད་ཞི་བར་བྱ་བའི་ཕྱིར། སྒྲོལ་མ་དཀར་མོ་བསྒོམ་སྙམ་དུ་སེམས་བསྐྱེད། དེ་
ནས་རང་ཐ་མལ་པའི་སྙིང་གར་པད་ཟླའི་སྟེང་དུ་ཏཱཾ་ཡིག་དཀར་པོ་ཞིག་བསམ། དེ་ནས། སྭ་བྷཱ་ཝས་སྐད་ཅིག་གིས་ཆོས་ཐམས་ཅད་གཞི་མེད་སྟོང་པ་ཉིད་དུ་བསྒོམས་པའི་ངང་ནས་པཾ་ལས་པདྨ། ཨ་ལས་ཟླ་བའི་སྟེང་དུ་ཏཱཾ་ཡིག་དཀར་པོ་འོད་འཕྲོ་བ་
ཞིག་བསམ། དེའི་འོད་ཟེར་གྱིས་སེམས་ཅན་གྱི་དོན་བྱས་ཚུར་འདུས་ནས་འོད་དུ་ཞུ་བ་ལས་བདག་ཉིད་འཕགས་མ་སྒྲོལ་མ་སྐུ་མདོག་དཀར་མོ་ཞལ་གཅིག་ཕྱག་གཉིས་མ། པདྨ་དང་ཟླ་བའི་གདན་ལ་རྡོ་རྗེའི་སྐྱིལ་ཀྲུང་གིས་བཞུགས་པ་འོད་ཟེར་ཀུན་ཏུ་
འཕྲོ་བ་ཟླ་བའི་རྒྱབ་ཡོལ་ཅན། གཡས་སྐྱབས་སྦྱིན། གཡོན་ཨུཏྤལ་བསྣམས་པ། བཅུ་དྲུག་ལོན་པའི་ལང་ཚོ་དང་ལྡན་པ།ྃདབུ་སྐྲ་ལྟག་པར་བཅིངས་པ། རིན་པོ་ཆེའི་རྒྱན་ཐམས་ཅད་ཀྱིས་བརྒྱན་པར་བསྒོམ་པར་བྱའོ། །དེའི་ཐུགས་ཀར་འཁོར་ལོ་
རྩིབས་བརྒྱད་པ་ལ་དབུས་སུ་ཏཱཾ་ཡིག་བསམ་པ་ལས་འོད་ཟེར་འཕྲོས་པས་ཡེ་ཤེས་པ་སྤྱན་དྲངས་རང་ལ་བསྟིམ། གནས་གསུམ་ཡི་གེས་བརྒྱན། དབང་བསྐུར་སྣང་བ་མཐའ་ཡས་ཀྱིས་དབུར་བརྒྱན། དེ་ནས་ཏཱཾ་ལ་ཡི་གེ་བཅུ་པས་བསྐོར་བ་ལ་དམིགས་
ནས་བཟླས་པ་བྱ་བའམ་ཡང་ན་འཁོར་ལོའི་ལྟེ་བར་ཨོཾ་དང་ཧཱ་གཉིས་བསམ། རྩིབས་བརྒྱད་ལ་ཏཱ་ལ་སོགས་པ་བརྒྱད་བསམ། ཨོཾ་ཏཱ་རེ་ཏུཏྟཱ་རེ་ཏུ་རེ་བདག་གི་ཚེ་འཕེལ་བར་གྱུར་ཅིག་སྭཱ་ཧཱ། འཁོར་ལོ་གཡས་སུ་འཁོར་བ་ལ་ཤེས་པ་གཏད་དེ་ཡིད་ཀྱིས་
34

F
আ
།བཟླས་པ་བྱའོ། འདོད་པའི་དོན་ལ་གསོལ་བ་བཏབ། དགེ་བ་བྱང་ཆུབ་ཏུ་བསྔོ། རྫོགས་རིམ་དམིགས་མེད་དུ་བསྐྱལ། དེ་ནས་སྒྱུ་མ་ལྟ་བུར་ལངས་ལ་བྱ་པ་གཞན་ལ་འཇུག དེ་ལྟ་བུ་ཞག་གམ་ལོའི་བར་དུ་མཚན་མའི་
རྟགས་མ་བྱུང་གི་བར་བྱའོ། །མཚན་མ་ངན་ངེས་ན་བྱ་བ་ཡིན་གསུངས། གཏོར་མ་གཏོང་བར་འདོད་ན་རིན་པོ་ཆེའི་སྣོད་དུ་དཀར་གསུམ་གྱིས་བརྒྱན་པའི་གཏོར་མ་བཤམས་ལ། དེའི་ནང་ཟླ་བའི་སྟེང་ཏཱཾ་ཡིག་དཀར་པོ་བསམ་པ་ལས་འོད་ཟེར་འཕྲོས་
ནས་སྣོད་ལ་ཕོག་པས་རིན་པོ་ཆེར་གྱུར། བཅུད་ལ་ཕོག་པས་སྐྱོན་དག་པར་བསམ། ཏཱཾ་ཞུ་ནས་ཐིམ་པས་བདུད་རྩིར་གྱུར། དེ་ནས་མགྲོན་སྤྱན་དྲངས་པ་ནི་གཞན་དང་མཐུན། ཏཱཾ་ལས་འོད་འཕྲོས་སེམས་ཅན་ཐམས་ཅད་མདུན་དུ་སྤྱན་དྲངས། ཡང་འོད་
ྋཀྱིས་སྡིག་ ཀྱིས་སྡིག་སྒྲིབ་སྦྱངས་ནས་སྒྲོལ་མར་གྱུར་བའི་ལྗགས་རྡོ་རྗེའི་སྦུ་གུས་གསོལ་བར་བསམས་ལ་གསོལ་བ་བཏབ་པ་ལ་སོགས་པ་བྱ་བར་གསུངས་སོ། །བུམ་ཆོག་བྱེད་པར་འདོད་ན། བུམ་པ་བཅའ་བ་གཞན་དང་མཐུན། རང་གི་མདུན་དུ་པདྨ་འདབ་
བརྒྱད་ཀྱི་དབུས་སུ་བཞག མཆོད་པ་ལ་སོགས་པ་བཤམ། བྷཱུ་ལས་བུམ་པ་གཞལ་ཡས་ཁང་དུ་བསྐྱེད། ནང་དུ་པད་ཟླའི་སྟེང་དུ་ཆོ་ག་གསུམ་གྱིས་སྒྲོལ་མ་བསྒོམ། དེའི་ཐུགས་ཀར་སྔགས་ཀྱི་འོད་ཟེར་ཐིམ་པས་བ་སྤུའི་བུ་ག་ནས་བདུད་རྩིའི་རྒྱུན་བྱུང་
བས་བུམ་པ་ཁེངས་པར་བསམ་ཞིང་བསྙེན་པ་བརྒྱ་སྟོང་ལ་སོགས་པར་བྱའོ། །དེ་ནས་བུམ་པའི་ལྷ་ལ་གསོལ་བ་གདབ། བསྟོད་པ་བཀྲ་ཤིས་ལ་སོགས་པ་བྱས་ལ། ལྷ་བདུད་རྩིར་ཞུ་བར་བསམས་ནས་རང་གཞན་ལ་ཁྲུས་བྱ། ཡི་གེ་བཅུ་པའི་ཤམ་བུ་ལ་
35

སྒྲུབ་ཐབས་ཀུན་བཏུས་
ཞི་རྒྱས་དབང་དྲག་སྐབས་དང་སྦྱར་ལ་བརྗོད། གཟུངས་ནར་མ་ལ་སོགས་པར་མར་དང་བདུད་རྩི་སྦགས་ལ་བྱ། སྲུང་འཁོར་བསྒོམ་པར་འདོད་ན་མི་དམིགས་པའི་ངང་ལས་འཁོར་ལོ་དཀར་པོ་རྩིབས་བརྒྱད་པ་ཡངས་ཤིང་རྒྱ་ཆེ་བ་ཞིག་བསམ། དེའི་
དབུས་སུ་པདྨ་འདབ་མ་བཞི་པའི་དབུས་སུ་རང་རྫུས་སྐྱེས་ཀྱི་སྒྲོལ་མ་དཀར་མོ་གཞུང་བཞིན་དུ་བསྒོམ། གཞན་སྲུང་ན་ཡང་རང་ལ་བསྲུང་བྱས་བསྐོར་བར་བསྒོམ། ཕྱི་རོལ་དུ་འཁོར་ལོ་གཡས་བསྐོར་དུ་འཁོར་བ་ལ་དམིགས་ནས་བཟླས་པ་བྱ་གསུངས་
སོ༎ ༈ །།སྒྲོལ་དཀར་གྱི་བྲིས་པའི་སྲུང་འཁོར་གྱི་ཡི་གེ་བཞུགས་སོ། །ན་མོ་གུ་རུ། རྗེ་བཙུན་སྒྲོལ་མ་དཀར་མོ་ཡི། །སྲུང་བའི་འཁོར་ལོའི་གདམས་ངག་ནི། གྲོ་ག་ལ་སོགས་གང་རུང་ལ། །རྩིབས་བརྒྱད་རྡོ་རྗེའི་ར་བར་བཅས། །ཕྱི་རོལ་
ཨུཏྤ་ལས་བསྐོར་བྲི། །ལྟེ་བར་ཨོཾ་དང་ཧཱ་ཡི་བར། །རཀྵ་རཀྵ་ཀུ་རུ་ཞེས། །གང་བསྲུང་མིང་ནི་སྤེལ་བར་བྱ། །རྩིབས་བརྒྱད་ཏཱ་རེ་ལ་སོགས་བརྒྱད། བུམ་པའི་མཎྜལ་སྟེང་དུ་བཞག དེ་ནས་རྣལ་འབྱོར་རང་ཉིད་ནི། །དང་པོ་བྱམས་པ་སྙིང་རྗེ་
བསྒོམ། །དེ་ནས་རང་ཉིད་སྐད་ཅིག་གིས། །སྒྲོལ་མ་དཀར་མོར་གྱུར་པར་བསམ། །དེ་ནས་སྟོང་པ་ཉིད་ངང་ལས། །ཆུ་བོ་ཆེན་པོའི་སྟེང་དུ་ནི། །ཙཀྲ་དེ་ཉིད་བཞུགས་པར་བསྒོམ། །དཀོན་མཆོག་པཱུ་ཛ་ལ་སོགས་བཤམ། །སྐད་ཅིག་གིས་ནི་ཙཀྲ་
ཡི༑ །ཡིག་འབྲུ་རྣམས་ལ་རྗེ་བཙུན་མ། །སྒྲོལ་མ་མངོན་དུ་གྱུར་པར་བསྒོམ། །བདག་དང་དེ་ལས་འོད་འཕྲོས་པས། །འོག་མིན་གནས་ནས་ཡེ་ཤེས་མ། །སྤྱན་དྲངས་བསྟིམ་ལ་མཆོད་བསྟོད་བྱ། །བཟློས་པ་ཁྲི་ཕྲག་ལྔའམ་ནི། །ཡང་ན་འབུམ་ཕྲག་
36

앸
།གཅིག་ཏུ་བྱ། །བར་ཆད་ཞི་དང་ཚེ་རིང་དང་། །གཞན་ཡང་གང་འོས་གསོལ་བ་གདབ། །དངོས་གྲུབ་ཞལ་བཞེས་གྲུབ་པ་དང་། །ཇོ་མོ་དེ་རྣམས་ཡིག་འབྲུ་ཡི། །རང་བཞིན་ཉིད་དུ་བསམ་བྱས་ལ། །དེ་ནས་ལེགས་པར་
བལྟབས་བྱས་ཤིང་། །གང་བསྲུང་ལུས་ལ་བཏགས་པར་བྱ། །དེ་ལ་ཡོན་ཏན་དཔག་ཏུ་མེད། །།སྫི། ༈ །།སྒྲོལ་དཀར་གྱི་བར་ཆད་ཞི་བར་བྱེད་པའི་ཡི་གེ་བཞུགས་སོ། །བར་ཆད་ཞི་བར་བྱེད་པ་ལྟས་ངན་གཡང་དུ་ལེན་པའི་མན་ངག་
ནི༑ རང་སྒྲོལ་མ་དཀར་མོར་བསམས་ལ། སྙིང་གའི་འོད་ཟེར་གྱིས་རང་ལ་གནོད་བྱེད་མདུན་དུ་བཀུག་ནས་སྒྲོལ་མ་དཀར་མོར་བསྒོམས་ལ། དེ་ལ་ཡེ་ཤེས་པ་སྤྱན་དྲངས་ནས་གཉིས་སུ་མེད་པར་བསྟིམ། རང་གི་ཐུགས་ཀ་ནས་སྤྲོས་པའི་མཆོད་པ་སྣ་
ལྔ་དབུལ། །གང་འདོད་པའི་གསོལ་བ་གདབ། བཛྲ་མུས་གཤེགས་སུ་གསོལ། དེ་ལྟར་བྱས་ན་གནོད་བྱེད་བར་ཆད་གང་གིས་ཀྱང་མི་ཚུགས་གསུངས་སོ། །ཆག་ཆེ་ན་འཁོར་ལོའི་གུར་ཁང་གི་གདམས་ངག་ནི། འཁོར་ལོ་རྩིབས་སྤྲད་གུར་ཁང་ཞྭ་
ཐེབ་སྤྲད་པ་ལྟ་བུའི་ནང་གི་ལྟེ་བ་ལ། རང་ཉིད